Der Blaue Reiter

Der Blaue Reiter (Esperante "La Blua Rajdanto") estis grupo da germanaj ekspresionismaj artistoj, kiu formiĝis en Munkeno ekde 1911. Ĝiaj plej gravaj membroj estis Vasilij Kandinskij, August Macke, Franz Marc kaj Paul Klee. Apartenis al la grupo ankaŭ aliaj famuloj kiel Gabriele Münter, Heinrich Campendonk, David Burljuk, Alexej von Jawlensky, Marianne von Werefkin kaj Natalja Gonĉarova. La grupiĝo organizis du elstarajn ekspoziciojn de ekspresionisma arto.

La grupo Der Blaue Reiter estis kreita iom post la alia grava ekspresionista germana grupo, Die Brücke, kiu estis fondita en Dresden en 1905.

 Manifesto kaj praktiko 
eta|Vasilij Kandinskij, kovrilo de almanako Der Blaue Reiter, ĉ. 1912
eta|Franz Marc, Blue Ĉevalo I, 1911
eta|Franz Marc, La Turo de Bluaj Ĉevaloj 1913, (malaperis ekde 1945)
La grupo ricevis sian nomon de infana kreaĵo nomata La Blua Rajdanto, legendo pri kavaliro, kiu celas korekti la maljustaĵojn de la mondo. Kiel li, la membroj de la grupo sentis, ke ili devas krei novan fluon kaj ripari la mondon de la katenoj de tradicia arto.

La grupo laŭdis infanan arton kaj primitivan arton, sed ne havis klarajn artajn celojn. El la tri, Kandinskij estas la plej fama, kaj eĉ estis konata kiel unu el la patroj de abstrakta pentrarto, sed ne ĉiuj pentristoj de la grupo kundividis lian entuziasmon pri abstrakta pentrado.

En 1912, la grupo publikigis Der Blaue Reiter Almanach (La Blua Rajdanta Almanako) prezentantan primitivajn verkojn, fotojn de popolarto kaj porinfanajn pentraĵojn (influitajn de Paul Klee).

Aliaj modernismaj pentristoj kiel Pablo Picasso, Georges Braque kaj Robert Delaunay ankaŭ estis ekspoziciataj ĉe la ekspozicioj de la grupo.

La mondkoncepto de la movado estas, ke "la kreiva spirito estas kaŝita ene de la materio" (Kandinsky) kaj la formoj kaj koloroj estas la ekstera esprimo de tiu spirito.

 Membroj 
 Albert Bloch
 David Burljuk
 Heinrich Campendonk
 Clotilde von Derp
 Lyonel Feininger
 Natalja Gonĉarova
 Alexej von Jawlensky
 Wassily Kandinsky
 Paul Klee
 Alfred Kubin
 August Macke
 Franz Marc
 Gabriele Münter
 Arnold Schoenberg
 Marianne von Werefkin

 Vidu ankaŭ 
 Die Brücke
 Verismo

 Eksteraj ligiloj 

 Expressionismus & Expressionismi, ekspozicio en Pinacothèque de Parizo

Blaue Reiter